Wasilkif majolika-haan

Die Wasilkif majolika-haan (Oekraïens: Півник васильківської майоліки, Piwnik vasilkifskoi majoliki) is 'n massavervaardigde dekoratiewe keramiekhaan van die majolika-fabriek in Wasilkif, aanvanklik ontwerp deur Waleri Protorijef en Nadija Protorijewa. Dit het 'n simbool van veerkragtigheid geword tydens die Russiese inval in Oekraïne, 2022 nadat 'n foto van een van die huise in Borodjanka viraal geword het: Ondanks die feit dat die huis byna heeltemal in Russiese aanvalle vernietig is, het 'n kombuiskas aan die muur oorgebly. By nadere ondersoek is 'n dekoratiewe majolika-haan bo-op die kas opgemerk.

 Geskiedenis 
links|duimnael|'n Keramiekhaan op 'n kombuiskas in 'n verwoeste huis, Borodjanka, April 2022.
Die haan is van die vroeë 1960's tot die 1980's by die majolika-fabriek in Wasilkif vervaardig.

Nadat 'n foto van die kombuiskas met 'n haan daarop uit 'n verwoeste huis in Borodjanka regoor die wêreld beroemd geraak het, het Oekraïense media en mense op sosiale netwerke in hierdie kunswerk begin belangstel. Die kas is opgemerk en gefotografeer deur Jelizawjeta Seratinska, en die adjunk van die Kijifse stadsraad het media-aandag op die haan gevestig. 

Die haan, saam met die kombuiskas, is na die uitstalling van die Nasionale Museum van die Revolusie van Waardigheid geneem.

Skeppers
Die werk is aanvanklik verkeerdelik aan Prokop Bidasjoek toegeskryf. Serhi Denisenko, die hoofkunstenaar van die Wasilkif majolika-fabriek, glo die eer vir die ontwerp van die haan kom Waleri en Nadija toe.

 Simbool 
Die kombuiskas met 'n haan wat die bombardement oorleef het en teen die muur gebly het, het 'n simbool van standvastigheid en deursettingsvermoë geword. 'n Meem het verskyn: "Wees so sterk soos hierdie kombuiskas".  Dit word ook genoem as 'n simbool van die ontembare Oekraïense gees.

Die haan verskyn in die illustrasies van Oleksandr Grechof en Dima Kowalenko. Dit is  gesog op plaaslike aanlyn markte.

Die haan het een van die gewilde temas vir pisanka (Paaseiers) geword – die Litause ontwerper Laimės Kūdikis het dit byvoorbeeld op een geplaas. Tydens die besoek van die Britse premier, Boris Johnson, aan Kijif op 9 April 2022, is sulke haanbekers aan beide hom en die president van  Oekraïne, Wolodimir Zelenski, oorhandig.

Verwysings 

Kategorie:Russiese inval in Oekraïne, 2022
Kategorie:Oekraïne
Kategorie:Internetkultuur